ammarxix/crawl-mufti-perlis huggingface dataset:
Editor Maktabah      31 Julai 2023      Jumlah paparan: 102                                Fatwa Tentang Wakaf Tunai                            Editor Maktabah      31 Julai 2023      Jumlah paparan: 102           Editor Maktabah      31 Julai 2023      Jumlah paparan: 102        KEPUTUSAN MESYUARAT JAWATANKUASA FATWA NEGERI PERLIS KALI KE - 59 / 2022 14 - 15 SEPTEMBER 2022 / 17 - 18 SAFAR 1444H Bil. 4/59 TAHUN 2022   FATWA TENTANG WAKAF TUNAI   Setelah meneliti penghujahan dari berbagai peringkat sama ada rujukan klasik atau fatwa kontemporari, Jawatankuasa Fatwa Negeri Perlis merumuskan seperti berikut :  Wakaf Tunai iaitu menjadikan wang tunai sebagai mauquf atau harta yang diwakafkan boleh dilakukan. Ini dalam bentuk mewakafkan sejumlah wang untuk dimanfaatkan dengan cara dilaburkan atau dipinjamkan yang mana nilai asal (yang diwakafkan) masih dilindungi. Wakaf Tunai juga boleh dilakukan dalam bentuk menukarkan tunai kepada aset fizikal seperti bangunan, mesin, kenderaan atau barang dagangan untuk menghasilkan manfaat yang akan diberikan kepada penerima wakaf. Wakaf Tunai sementara juga boleh dilakukan, di mana tempoh nilai wakaf tunai yang diwakafkan itu ditetapkan atau dihadkan dalam satu masa tertentu seperti mewakafkan sejumlah wang untuk digunakan bagi tujuan pelaburan bagi sesuatu tempoh dan mengambilnya kembali apabila tamat tempoh tersebut. Sementara hasilnya diberikan kepada penerima manfaat wakaf.  - Tamat - Persetujuan Ahli Jawatankuasa Fatwa Negeri Perlis :    YBhg. S.S Profesor Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Ustaz Tajul Urus bin Abdul Halim – Timbalan Mufti Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari bin Mat Sahibul Fadhilah Profesor Dr.Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Dr. Kamilin bin Jamilin Sahibul Fadhilah Dr. Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Sahibul Fadhilah Dr. Muhammad Lukman Bin Mat Sin Ustaz Muhammad Khidhir Bin Abdul Ghani - Setiausaha      Diperakukan dalam Persidangan Mesyuarat Majlis Agama Islam dan Adat Istiadat Melayu Perlis Bil 5 / 2022 pada 22 September 2022.
Editor Unit Fatwa      13 Jun 2023      Jumlah paparan: 207                                HUKUM BERBILANG JUMAAT DALAM SATU TEMPAT ATAU KARIAH                            Editor Unit Fatwa      13 Jun 2023      Jumlah paparan: 207        Editor Unit Fatwa      13 Jun 2023      Jumlah paparan: 207        KEPUTUSAN MESYUARAT JAWATANKUASA FATWA NEGERI PERLIS KALI KE - 58 / 2022 29-30 JULAI 2022 / 29 ZULHIJJAH 1443 - 1 MUHARRAM 1444H            Bil. 3/58 TAHUN 2022                                  HUKUM BERBILANG JUMAAT DALAM SATU TEMPAT ATAU KARIAH Hukum asal adalah tidak boleh mendirikan berbilang Jumaat di sesuatu tempat atau kariah melainkan jika ada sebab yang menuntut hal tersebut. Antara sebab berkenaan ialah:  Jemaah terpaksa menempuh jarak yang jauh untuk hadir Jumaat disebabkan keluasan kariah. Wujud bahaya atau halangan yang menyukarkan untuk sampai ke masjid sekalipun jaraknya dekat seperti terdapat lalu-lintas yang sibuk, sungai, hutan, bukit atau apa sahaja yang menyukarkan. Masjid sedia ada terlalu kecil dan tidak dapat menampung jemaah. Jemaah yang hadir atau pihak-pihak lain yang mempunyai kaitan terdedah kepada risiko keselamatan seperti banduan, petugas kesihatan, pesakit hospital, anggota keselamatan dan seumpamanya.  Sebab-sebab di atas membolehkan pihak ulil amri mempertimbangkan keizinan berbilang Jumaat di sesuatu tempat atau kariah. Bagi permohonan yang ingin mendirikan Jumaat, pihak Jabatan Hal Ehwal Agama Islam Perlis (JAIPs) hendaklah menimbang berdasarkan sebab-sebab yang diberikan di atas untuk menilai permohonan yang berkaitan. - TAMAT - Kehadiran Ahli Jawatankuasa Fatwa Negeri Perlis :  S.S Profesor Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Ustaz Tajul Urus bin Abdul Halim – Timbalan Mufti Perlis Sahibul Fadhilah Dato’ Dr. Johari bin Mat Sahibul Fadhilah Profesor Dr.Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin bin Jamilin Sahibul Fadhilah Dr. Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Sahibul Fadhilah Dr. Muhammad Lukman Bin Mat Sin Ustaz Muhammad Khidhir Bin Abdul Ghani - Setiausaha    Diperakukan dalam Persidangan Mesyuarat Majlis Agama Islam dan Adat Istiadat Melayu Perlis Bil 4 / 2022 pada 5 Ogos 2022.
Editor Unit Fatwa      20 September 2022      Jumlah paparan: 1421                                Kadar Taksiran Zakat Hartanah                            Editor Unit Fatwa      20 September 2022      Jumlah paparan: 1421        Editor Unit Fatwa      20 September 2022      Jumlah paparan: 1421        KEPUTUSAN MESYUARAT JAWATANKUASA FATWA NEGERI PERLIS KALI KE - 57 / 2022 7 APRIL 2022 / 5 RAMADAN 1443H BIL. 1/57 TAHUN 2022   KADAR TAKSIRAN ZAKAT HARTANAH 1. Hartanah adalah aset tidak alih yang merangkumi tanah, termasuk apa-apa sahaja yang berada di atasnya seperti bangunan. 2. Secara asasnya, zakat tidak dikenakan ke atas hartanah sekiranya; a. Dimiliki untuk disimpan atau didiami (al-qinyah/القنية). b. Dimiliki untuk disimpan atau didiami (al-qinyah/القنية), namun jika boleh mendapat keuntungan yang  sesuai atau kerana faktor-faktor tertentu, pemilik akan menjualnya. c. Digunakan untuk manfaat awam seperti kegunaan jalan raya atau wakaf. 3. Jika aset hartanah dimiliki untuk mendapatkan hasil seperti sewaan dan pertanian, maka ia tertakluk kepada zakat al-mustaghallat (المستغلات) dan zakat pertanian. 4. Aset hartanah dikenakan zakat sekiranya ia dimiliki untuk tujuan perniagaan sebagai barang dagangan. Haul zakat tersebut bermula dari masa pemilikan hartanah yang diniatkan untuk tujuan dagangan. Kadar zakat perniagaan hartanah adalah sebanyak 2.5% sekiranya mencapai nisab dan haul. 5. Umumnya, terdapat perbezaan formula taksiran zakat terhadap golongan pemaju yang memiliki syarikat formal yang berstatus Sdn. Bhd. atau Berhad (al-mudir), dengan pemaju kecil serta pemilik persendirian yang tidak mempunyai syarikat formal (al-mutarabbis/المتربص). 6. Formula taksiran zakat bagi syarikat formal yang berstatus Sdn. Bhd. atau Berhad (merangkumi property broker company, developer company & contractor company) adalah seperti berikut :      7. Aset yang berkhidmat (al-isti’mal) untuk perniagaan seperti bangunan syarikat, kereta syarikat, peralatan (equipment) dan lain-lain adalah tidak termasuk aset syarikat yang dikenakan zakat. 8. Formula taksiran zakat bagi pemaju kecil yang tidak mempunyai syarikat formal (al-Mutarabbis/المتربص) adalah seperti berikut :      -Tamat -   Persetujuan Ahli Jawatankuasa Fatwa Negeri Perlis :    S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Ustaz Tajul Urus bin Abdul Halim – Timbalan Mufti Perlis Sahibul Fadhilah Profesor Dr.Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Sahibul Fadhilah Dr. Muhammad Lukman Bin Mat Sin Ustaz Muhammad Khidhir Bin Abdul Ghani - Setiausaha    Diperakukan dalam Persidangan Mesyuarat Majlis Agama Islam dan Adat Istiadat Melayu Perlis Bil 3 / 2022 pada 2 Jun 2022.
Editor Unit Fatwa      21 September 2022      Jumlah paparan: 1944                                Fatwa Tentang E-Cigarette Dan Vape                            Editor Unit Fatwa      21 September 2022      Jumlah paparan: 1944        Editor Unit Fatwa      21 September 2022      Jumlah paparan: 1944    KEPUTUSAN MESYUARAT JAWATANKUASA FATWA NEGERI PERLIS KALI KE - 58 / 2022 29-30 JULAI 2022 / 29 ZULHIJJAH 1443 - 1 MUHARRAM 1444H Bil. 1/58 TAHUN 2022                             FATWA TENTANG E-CIGARETTE DAN VAPE Islam melarang muslim menggunakan apa-apa bahan yang terbukti merosakkan diri atau orang lain tanpa justifikasi yang dibenarkan syarak. Amalan pengambilan e-cigarette dan vape disimpulkan oleh pakar kesihatan memberi kesan kemudaratan kepada diri dan orang lain. Berasaskan kesimpulan ini, maka Jawatankuasa Fatwa Negeri Perlis merumuskan bahawa amalan pengambilan bahan tersebut adalah haram.   Persetujuan Ahli Jawatankuasa Fatwa Negeri Perlis :    S.S Profesor Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Ustaz Tajul Urus bin Abdul Halim – Timbalan Mufti Perlis Sahibul Fadhilah Dato’ Dr. Johari bin Mat Sahibul Fadhilah Profesor Dr.Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin bin Jamilin Sahibul Fadhilah Dr. Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Sahibul Fadhilah Dr. Muhammad Lukman Bin Mat Sin Ustaz Muhammad Khidhir Bin Abdul Ghani - Setiausaha    Diperakukan dalam Persidangan Mesyuarat Majlis Agama Islam dan Adat Istiadat Melayu Perlis Bil 4 / 2022 pada 5 Ogos 2022.
Editor Unit Fatwa      31 Oktober 2022      Jumlah paparan: 7744                                Fatwa Ajaran Dan Kepercayaan Syeikh Nazim Al-Haqqani, Syeikh Tarikat Naqsyabandiyah Al - Aliyyah                            Editor Unit Fatwa      31 Oktober 2022      Jumlah paparan: 7744        Editor Unit Fatwa      31 Oktober 2022      Jumlah paparan: 7744     KEPUTUSAN MESYUARAT JAWATANKUASA FATWA NEGERI PERLIS KALI KE - 59 / 2022 14 - 15 SEPTEMBER 2022 / 17 - 18 SAFAR 1444H Bil. 3/59 Tahun 2022
Editor Unit Fatwa      08 September 2022      Jumlah paparan: 2685                                Hukum Berjual Beli Di Dalam Masjid                            Editor Unit Fatwa      08 September 2022      Jumlah paparan: 2685        Editor Unit Fatwa      08 September 2022      Jumlah paparan: 2685        KEPUTUSAN MESYUARAT JAWATANKUASA FATWA NEGERI PERLIS KALI KE - 56 / 2022 11 - 12 MAC 2022 / 8 - 9 SYAABAN 1443H Bil. 1/56 TAHUN 2022                             HUKUM BERJUAL BELI DI DALAM MASJID Masjid adalah bangunan yang diwakafkan atau dikhaskan secara kekal untuk masyarakat Islam mendirikan solat jemaah lima waktu dan lain-lain ibadah. Mana-mana bangunan yang dibina sekalipun berdekatan atau bersambung dengan masjid atau di dalam kawasan pagar masjid tetapi tidak dikhaskan atau diwakafkan untuk tujuan berjemaah lima waktu dan ibadah tidak dikira sebagai masjid. Hukum berjual beli dalam masjid adalah seperti berikut; 1. Sengaja menjadikan atau menggunakan masjid sebagai tempat jual beli sekalipun dalam kuantiti yang sedikit adalah diharamkan berdasarkan ittifaq (kesepakatan) ulama. 2. Transaksi perniagaan atau kempen jualan di dalam masjid yang berlaku tanpa berniat menjadikan masjid sebagai tempat perniagaan, maka para ulama berbeza pandangan mengenainya. Kesimpulannya adalah seperti berikut: a) Jika mengganggu suasana ibadah di dalam masjid, sama ada dengan suara yang hiruk-pikuk atau keadaan barangan yang dibawa adalah haram. b) Jika berlaku secara kebetulan tanpa bermaksud menjadikan masjid sebagai tempat berjual beli dan tidak mengganggu suasana ibadah adalah makruh. c) Jika berlaku transaksi atas talian tanpa menzahirkan apa-apa suasana jual-beli di dalam masjid adalah makruh.   -TAMAT- Persetujuan Ahli Jawatankuasa Fatwa Negeri Perlis :    S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Ustaz Tajul Urus bin Abdul Halim – Timbalan Mufti Perlis Sahibul Fadhilah Dato’ Dr. Johari Bin Mat Sahibul Fadhilah Profesor Dr.Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Sahibul Fadhilah Dr. Muhammad Lukman Bin Mat Sin Ustaz Muhammad Khidhir Bin Abdul Ghani - Setiausaha        Diperakukan  dalam Mesyuarat Majlis Agama Islam dan Adat Istiadat Melayu Perlis Bil 2 / 2022 pada 24 Mac 2022.
Editor Unit Fatwa      15 Julai 2022      Jumlah paparan: 2771                                Hukum Menggugurkan Janin Yang Cacat                            Editor Unit Fatwa      15 Julai 2022      Jumlah paparan: 2771        Editor Unit Fatwa      15 Julai 2022      Jumlah paparan: 2771        KEPUTUSAN MESYUARAT JAWATANKUASA FATWA NEGERI PERLIS KALI KE - 56 / 2022 11 - 12 MAC 2022 / 8 - 9 SYAABAN 1443H Bil. 3/56 TAHUN 2022                                HUKUM MENGGUGURKAN JANIN YANG CACAT   1. Hukum menggugurkan janin yang telah ditiupkan roh (selepas 120 hari di sisi majoriti ulama) adalah haram, melainkan: a) Kewujudan janin itu boleh mengancam nyawa ibu berdasarkan pengesahan pakar perubatan dalam bidang yang berkaitan. b) Pengesahan daripada pakar perubatan bahawa janin berkenaan tidak berupaya untuk hidup jika dilahirkan. 2. Adapun janin yang belum ditiupkan roh (sebelum 120 hari di sisi majoriti ulama) ramai fuqaha yang membenarkan penggugurannya jika terdapat alasan yang kukuh seperti mengganggu keupayaan hidup keluarga. Kebenaran ini dengan syarat mendapat persetujuan pasangan suami isteri. 3. Ibu atau bapa diharamkan melakukan apa-apa tindakan yang boleh menyebabkan mudarat atau kecacatan kepada janin. Ini seperti pengambilan bahan-bahan yang berbahaya untuk janin. 4. Seseorang muslim haram melakukan apa-apa tindakan yang boleh mencacatkan atau membahayakan janin pihak lain. -TAMAT-   Persetujuan Ahli Jawatankuasa Fatwa Negeri Perlis :    YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Ustaz Tajul Urus bin Abdul Halim – Timbalan Mufti Perlis Sahibul Fadhilah Dato’ Dr. Johari Bin Mat Sahibul Fadhilah Profesor Dr.Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Sahibul Fadhilah Dr. Muhammad Lukman Bin Mat Sin Ustaz Muhammad Khidhir Bin Abdul Ghani - Setiausaha        Diperakukan dalam Mesyuarat Majlis Agama Islam dan Adat Istiadat Melayu Perlis Bil 2 / 2022 pada 24 Mac 2022.
Editor Unit Fatwa      15 Julai 2022      Jumlah paparan: 1571                                Fatwa Berkaitan Kemudaratan Di Jalan Raya Disebabkan Kecuaian                            Editor Unit Fatwa      15 Julai 2022      Jumlah paparan: 1571        Editor Unit Fatwa      15 Julai 2022      Jumlah paparan: 1571          KEPUTUSAN MESYUARAT JAWATANKUASA FATWA NEGERI PERLIS KALI KE - 57 / 2022 7 APRIL 2022 / 5 RAMADAN 1443H Bil. 3/57 TAHUN 2022                                   FATWA BERKAITAN KEMUDARATAN DI JALAN RAYA DISEBABKAN KECUAIAN   1. Pengguna jalan raya wajib mematuhi segala peraturan di jalan raya bagi mengelakkan kemalangan. 2. Segala bentuk penggunaan jalan raya yang membawa kepada kemudaratan adalah diharamkan. 3. Sekiranya berlaku sesuatu kemalangan di jalan raya, maka ia tertakluk kepada beberapa keadaan seperti berikut : a) Jika kemalangan itu tidak disebabkan oleh kecuaian pemandu, maka pemandu itu tidak bersalah dan  tidak dikenakan apa-apa hukuman. Ini seperti : i) Kemalangan yang berpunca daripada faktor luar kawalan yang di luar campur tangan manusia. ii) Faktor utama kemalangan disebabkan oleh mangsa. (Contoh: orang yang keluar melintas jalan secara tiba-tiba, sedang pemandu mengikut peraturan) iii) Jika kemalangan itu disebabkan oleh kesalahan orang lain atau kesalahan pihak ketiga, maka pihak ketiga tersebut hendaklah memikul tanggungjawab. b) Jika kemalangan itu disebabkan oleh kecuaian pemandu, maka pemandu bertanggungjawab ke atas segala kemudaratan yang berlaku samada kehilangan nyawa atau harta benda. Jika membabitkan kehilangan nyawa, pemandu boleh dikenakan hukuman berikut : i) Diyat iaitu denda sebagai ganti terhadap nyawa yang diserahkan kepada waris simati (mangsa kemalangan) kecuali jika waris mangsa memberi kemaafan. ii) Kafarah iaitu memerdekakan seorang hamba beriman. Jika tiada, hendaklah berpuasa dua bulan berturut-turut. c) Jika sesuatu kemalangan yang membabitkan dua pihak atau lebih dan kesemua mereka menjadi faktor penyebab terjadinya kemalangan secara bersama, maka pihak yang terlibat bertanggungjawab ke atas kerosakkan yang berlaku. d) Jika kemalangan jalan raya yang disebabkan oleh binatang peliharaan, pemiliknya menanggung segala kerugian akibat kecuaian mengawalnya.   - Tamat - Persetujuan Ahli Jawatankuasa Fatwa Negeri Perlis :    S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Ustaz Tajul Urus bin Abdul Halim – Timbalan Mufti Perlis Sahibul Fadhilah Profesor Dr.Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Sahibul Fadhilah Dr. Muhammad Lukman Bin Mat Sin Ustaz Muhammad Khidhir Bin Abdul Ghani - Setiausaha    Diperakukan dalam Persidangan Mesyuarat Majlis Agama Islam dan Adat Istiadat Melayu Perlis Bil 3 / 2022 pada 2 Jun 2022.
Editor Unit Fatwa      11 April 2022      Jumlah paparan: 3729                                Hukum Akad Perkahwinan Yang Tersalah Wali                            Editor Unit Fatwa      11 April 2022      Jumlah paparan: 3729        Editor Unit Fatwa      11 April 2022      Jumlah paparan: 3729      KEPUTUSAN MESYUARAT JAWATANKUASA FATWA NEGERI PERLIS KALI KE - 56 / 2022 11 - 12 MAC 2022 / 8 - 9 SYAABAN 1443H bil.2/56 TAHUN 2022                                 HUKUM AKAD PERKAHWINAN YANG TERSALAH WALI   Maksud tersalah wali (wali khata’) dalam akad pernikahan merujuk kepada akad pernikahan yang dilakukan bukan dengan wali yang sebenar menurut syara'. Berkaitan dengan perkara ini mesyuarat memutuskan beberapa perkara berikut : 1. Wali adalah satu rukun yang diambil kira bagi menentukan sah atau tidaknya sesuatu perkahwinan. Ini berdasarkan pandangan majoriti ulama. 2. Sekiranya sesuatu pernikahan telah berlaku secara tersalah wali dan didapati wali sebenar bersetuju, maka perkahwinan ini dikira sah.  3. Sekiranya sesuatu pernikahan telah berlaku secara tersalah wali dan wali sebenar tidak bersetuju, maka pihak berkuasa agama boleh membuat keputusan merujuk kepada salah satu daripada situasi berikut : a) Pernikahan dikekalkan jika telah berlaku persetubuhan, bagi menjaga kemaslahatan pasangan tersebut. b) Pernikahan dibubarkan jika belum berlaku persetubuhan. Mereka boleh dinikahkan semula dengan wali yang sebenar jika kedua belah pihak (pihak lelaki dan perempuan) bersetuju. Jika wali sebenar enggan tanpa alasan yang munasabah, mereka boleh dinikahkan dengan menggunakan wali hakim. c) Jika pasangan yang tersalah wali dapat membuktikan keengganan wali sebenar sehingga menyebabkan memilih wali yang lain, maka perkahwinan dengan wali lain itu adalah sah.   -TAMAT-     Persetujuan Ahli Jawatankuasa Fatwa Negeri Perlis :    S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Ustaz Tajul Urus bin Abdul Halim – Timbalan Mufti Perlis Sahibul Fadhilah Dato’ Dr. Johari Bin Mat Sahibul Fadhilah Profesor Dr.Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Sahibul Fadhilah Dr. Muhammad Lukman Bin Mat Sin Ustaz Muhammad Khidhir Bin Abdul Ghani - Setiausaha    Diperakukan dalam Mesyuarat Majlis Agama Islam dan Adat Istiadat Melayu Perlis Bil 2 / 2022 pada 24 Mac 2022.
Editor Unit Fatwa      08 Disember 2021      Jumlah paparan: 1200                                Hukum Menyakiti Pasangan, Anak Atau Pelajar Untuk Tujuan Mendidik                            Editor Unit Fatwa      08 Disember 2021      Jumlah paparan: 1200        Editor Unit Fatwa      08 Disember 2021      Jumlah paparan: 1200          KEPUTUSAN MESYUARAT  JAWATANKUASA FATWA NEGERI PERLIS KALI KE-34/2018 6 JANUARI 2018 / 18 RABIUL AKHIR 1439H BIL. 2/34 TAHUN 2018     HUKUM MENYAKITI PASANGAN, ANAK ATAU PELAJAR UNTUK TUJUAN MENDIDIK   1. Menyakiti fizikal atau psikologi pasangan, anak mahupun pelajar dalam apa-apa bentuk secara zalim sekalipun untuk tujuan mendidik adalah diharamkan.    2. Keizinan memukul untuk tujuan mendidik hanya boleh dilakukan dengan syarat tidak memberikan mudharat pada fizikal dan psikologi pihak yang dididik. Sabda Nabi SAW : مُرُوا أَوْلادَكُمْ بِالصَّلاةِ وَهُمْ أَبْنَاءُ سَبْعِ سِنِينَ، وَاضْرِبُوهُمْ عَلَيْهَا وَهُمْ أَبْنَاءُ عَشْرٍ، وَفَرِّقُوا بَيْنَهُمْ فِي الْمَضَاجِعِ   Maksudnya: “Perintahlah anak-anak kamu menunaikan solat ketika mereka berumur tujuh tahun. Pukullah mereka kerana itu ketika berumur 10 tahun dan pisahkan tempat tidur antara mereka (lelaki dan perempuan).” (Riwayat Abu Daud. Dinilai Sahih oleh al-Albani di dalam Sahih Abi Daud)   3. Memukul, menampar atau apa-apa tindakan kasar pada muka diharamkan sama sekali berdasarkan hadis Nabi SAW sekalipun dengan tujuan untuk mendidik atau bergurau. Baginda bersabda:  إِذَا قَاتَلَ أَحَدُكُمْ أَخَاهُ فَلْيَجْتَنِب الْوَجْهَ   Maksudnya: “Apabila seseorang daripada kamu berkelahi dengan saudaranya, maka jauhilah (dari memukul) muka.” Riwayat al-Bukhari dan Muslim)   4. Demikian juga memukul mana-mana bahagian anggota yang mudah mendatangkan kecederaan seperti kepala dan kemaluan adalah diharamkan.        Diperakukan dalam Mesyuarat  Majlis Agama Islam Dan Adat Istiadat Melayu Perlis  Bil. 1/2018 pada 13 Januari 2018
Editor Unit Fatwa      08 Disember 2021      Jumlah paparan: 1311                                Hukum Program Perkongsian Susu Ibu Di Hospital                            Editor Unit Fatwa      08 Disember 2021      Jumlah paparan: 1311        Editor Unit Fatwa      08 Disember 2021      Jumlah paparan: 1311        MESYUARAT JAWATANKUASA FATWA NEGERI PERLIS  KALI KE-31/2017 6 Ogos 2017 bersamaan 13 Zulkaedah 1438H   HUKUM PROGRAM PERKONGSIAN SUSU IBU DI HOSPITAL   Para ulama telah berbeza pendapat tentang beberapa perincian berkaitan hukum susuan (radha’ah). Majoriti (Jumhur) berpendapat penyusuan sama ada secara langsung ataupun tidak langsung daripada payudara ibu boleh mensabitkan hubungan mahram susuan.   Di samping itu terdapat dalam kalangan ulama yang mensyaratkan susuan itu hendaklah secara langsung daripada payudara ibu susuan. Ini seperti pendapat al-Laith bin Saad, Ibn Hazm dan selain mereka. Pandangan ini juga yang ditarjihkan oleh al-Syeikh Dr. Yusuf al-Qaradhawi, al-Syeikh Mustafa al-Zarqa dan lain-lain. Para ulama juga ramai yang menyebut bahawasanya percampuran susu berlainan ibu tidak mensabitkan hukum mahram. Demikian juga para ulama berkhilaf tentang jumlah bilangan susuan yang mensabitkan hukum berkenaan. Majoriti ulama mentarjihkan lima kali susuan yang mengenyangkan.   Setelah berbincang pandangan-pandangan di atas dan mengambil kira keperluan dan realiti yang ada dalam memelihara nyawa bayi khususnya bayi pramatang seperti yang telah dibentangkan oleh pihak Kementerian Kesihatan Malaysia (KKM), maka Jawatankuasa Fatwa Negeri Perlis berpendapat bahawa program perkongsian susu ibu yang dicadangkan oleh KKM adalah tidak bercanggah dengan hukum syarak. Walau bagaimanapun, Jawatankuasa meminta supaya cara perlaksanaan program tersebut mengambil kira perkara-perkara berikut: 1. Hendaklah mendapat persetujuan dari kedua-dua  pihak (ibu susuan dan anak susuan), kecuali dalam keadaan darurat. 2. Sekiranya berlaku susuan sebanyak 5 kali kenyang ke atas dari seseorang ibu susuan yang sama dengan rekod yang jelas, maka kedua-dua pihak (ibu susuan dan anak susuan) hendaklah mengetahui antara satu sama lain. Ini  bagi menjaga hukum-hakam yang berkaitan dengan mahram.   Jawatankuasa juga ingin memaklumkan bahawa wujudnya keluasan pendapat dalam hal ini di mana para ulama seperti al-Laith bin Saad, Ibn Hazm, al-Syeikh Dr. Yusuf al-Qaradhawi, al-Syeikh Mustafa al-Zarqa dan lain-lain mensyaratkan susuan itu berlaku secara langsung daripada payudara ibu, maka bagi yang berpegang dengan pendapat ini, dua perkara yang disebutkan di atas tidak menjadi syarat.         Diperakukan dalam Mesyuarat Majlis Agama Islam Dan Adat Istiadat Melayu Perlis Bil. 5/2017 pada 10 Ogos 2017 bersamaan 17 Zulkaedah 1438H
Editor Unit Fatwa      06 Oktober 2021      Jumlah paparan: 1196                                Hukum Isteri Mengingkari Tegahan Suami Untuk Mengambil Ubatan                            Editor Unit Fatwa      06 Oktober 2021      Jumlah paparan: 1196        Editor Unit Fatwa      06 Oktober 2021      Jumlah paparan: 1196        KEPUTUSAN FATWAJAWATANKUASA FATWA NEGERI PERLIS KALI KE - 54 / 20218 - 9 SEPTEMBER 2021 / 1 - 2 SAFAR 1443Bil. 3/54 TAHUN 2021  HUKUM ISTERI MENGINGKARI TEGAHAN SUAMI UNTUK MENGAMBIL UBATAN   1. Wajib ke atas isteri mentaati suami dalam perkara yang tidak berbentuk maksiat atau tidak menimbulkan kemudaratan kepada diri sendiri atau orang lain. 2. Seseorang isteri yang meyakini bahawa pengambilan ubatan tertentu dapat menyembuhkan penyakit atau melindunginya daripada kemudaratan berdasarkan pandangan pakar, maka dia boleh mengambilnya sekalipun tanpa persetujuan suami. Melanggar tegahan suami dalam hal tersebut tidak termasuk dalam nusyuz. -TAMAT-  Persetujuan Ahli Jawatankuasa Fatwa Negeri Perlis : 1. YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis2. Sahibul Fadhilah Prof Dato’ Kaya Bakti Dr. Mohd. Radzi bin Haji Othman3. Sahibul Fadhilah Dato’ Dr. Johari Bin Mat4. Sahibul Fadhilah Profesor Dr.Basri bin Ibrahim5. Sahibul Fadhilah Prof Madya Dr.Muhamad Rozaimi bin Ramle6. Sahibul Fadhilah Dr. Hj Zaharuddin Bin Hj Abdul Rahman7. Sahibul Fadhilah Dr. Kamilin Jamilin @ Ahmad Kamil Jamilin8. Sahibul Fadhilah Dr Ahmad Sufian Bin Che Abdullah9. Sahibul Fadhilah Prof Madya Dr Ahmad Wifaq Bin Mokhtar10. Sahibul Fadhilah Ustaz Syed Abu Bakar Bin Syed Kamal Bharin11. Ustaz Muhammad Khidhir Bin Abdul Ghani – Setiausaha Diperakukan dalam Mesyuarat Majlis Agama Islam dan Adat Istiadat Melayu Perlis Bil 4 / 2021 pada 14 September 2021.
Editor Unit Fatwa      21 Oktober 2021      Jumlah paparan: 1450                                Hukum Mendirikan Solat Jumaat Lebih Daripada Satu Sesi Di Tempat Yang Sama                            Editor Unit Fatwa      21 Oktober 2021      Jumlah paparan: 1450        Editor Unit Fatwa      21 Oktober 2021      Jumlah paparan: 1450        KEPUTUSAN FATWA JAWATANKUASA FATWA NEGERI PERLIS KALI KE - 54 / 2021 8 - 9 SEPTEMBER 2021 / 1 - 2 SAFAR 1443 Bil. 6/54 TAHUN 2021   HUKUM MENDIRIKAN SOLAT JUMAAT LEBIH DARIPADA SATU SESI DI TEMPAT YANG SAMA   Solat Jumaat ditunaikan di sesuatu tempat yang diiktiraf oleh Ulil al-Amri hanyalah sekali sahaja bagi setiap Jumaat. Namun begitu ia boleh ditunaikan lebih daripada satu sesi di satu tempat yang sama oleh jemaah yang berbeza atas keizinan Ulul al-Amri berdasarkan kemaslahatan yang diterima di sisi syarak.   -TAMAT-   Persetujuan Ahli Jawatankuasa Fatwa Negeri Perlis :   1. YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis 2. Sahibul Fadhilah Prof Dato’ Kaya Bakti Dr. Mohd. Radzi bin Haji Othman 3. Sahibul Fadhilah Dato’ Dr. Johari Bin Mat 4. Sahibul Fadhilah Profesor Dr.Basri bin Ibrahim 5. Sahibul Fadhilah Prof Madya Dr.Muhamad Rozaimi bin Ramle 6. Sahibul Fadhilah Dr. Hj Zaharuddin Bin Hj Abdul Rahman 7. Sahibul Fadhilah Prof Madya Dr. Mohd Akram Bin Dato’ Dahaman @ Dahlan 8. Sahibul Fadhilah Dr. Kamilin Jamilin @ Ahmad Kamil Jamilin 9. Sahibul Fadhilah Dr Ahmad Sufian Bin Che Abdullah 10. Sahibul Fadhilah Prof Madya Dr Ahmad Wifaq Bin Mokhtar 11. Sahibul Fadhilah Ustaz Syed Abu Bakar Bin Syed Kamal Bharin 12. Ustaz Muhammad Khidhir Bin Abdul Ghani – Setiausaha   Diperakukan dalam Mesyuarat Majlis Agama Islam dan Adat Istiadat Melayu Perlis Bil 4 / 2021 pada 14 September 2021.
Editor Maktabah      20 September 2021      Jumlah paparan: 3311                                Hukum Memakan Haiwan Akua (Haiwan Air) Yang Diternak Dan Diberi Makan Najis                            Editor Maktabah      20 September 2021      Jumlah paparan: 3311        Editor Maktabah      20 September 2021      Jumlah paparan: 3311   KEPUTUSAN MESYUARAT JAWATANKUASA FATWA NEGERI PERLIS KALI KE - 53 / 2021 23 - 24 JUN 2021 / 12 - 13 ZULKAEDAH 1442                    Bil. 2/53 TAHUN 2021                                       HUKUM MEMAKAN HAIWAN AKUA (HAIWAN AIR) YANG DITERNAK DAN DIBERI MAKAN NAJIS   1. Binatang yang dagingnya berbau najis disebabkan memakan atau diberi makan najis atau hidup di persekitaran najis dipanggil Jallalah.    2. Sehubungan dengan itu haiwan Akua (haiwan air) yang diberi makan najis, sehingga memberi kesan kepada isinya termasuk di dalam jallalah. Hukum memakan haiwan Jallalah ini adalah menimbulkan khilaf dalam kalangan ulama.    3. Setelah menilai dan meneliti khilaf ulama tersebut, jawatankuasa Fatwa Negeri Perlis mentarjihkan haram memakan ikan, udang atau apa sahaja haiwan air yang isinya berbau najis. Hukum haram itu kekal sehingga hilang bau tersebut.    4. Adalah dicadangkan untuk haiwan akua dikuarantin selama tiga hari dengan diberi makanan yang bersih atau tanpa memberi makanan bagi tujuan menghilangkan bau najis tersebut. Apabila bau dan kesan najis itu hilang sama ada sebelum atau selepas tiga hari, maka haiwan akua tersebut boleh dimakan jika tidak membawa kemudaratan.   5. Hukum memberi makanan najis kepada haiwan ternakan yang hendak dimakan adalah haram. Maka memberi makan ikan atau haiwan ternakan akua yang lain dengan makanan yang najis bertujuan untuk dimakan adalah haram. Adapun makanan haiwan ternakan yang tercemar dengan najis yang sedikit adalah dimaafkan jika tidak membawa kemudaratan.   6. Ikan atau haiwan akua yang pada zahirnya bersih maka dihukum bersih, tidak diwajibkan menyelidiki dengan lebih mendalam melainkan jika terdapat kesan najis pada haiwan berkenaan.   7. Penjual yang mengetahui haiwan jualannya itu jallalah hendaklah memaklumkannya kepada pembeli.    -TAMAT-   Persetujuan Ahli Jawatankuasa Fatwa Negeri Perlis :    1. YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis 2. Sahibul Fadhilah Dato’ Dr. Johari Bin Mat 3. Sahibul Fadhilah Profesor Dr. Basri bin Ibrahim 4. Sahibul Fadhilah Prof Madya Dr. Muhamad Rozaimi bin Ramle 5. Sahibul Fadhilah Dr. Hj Zaharuddin Bin Hj Abdul Rahman 6. Sahibul Fadhilah Prof. Madya Dr. Azman Bin Mohd Noor 7. Sahibul Fadhilah Prof Madya Dr. Mohd Akram Bin Dato’ Dahaman @ Dahlan 8. Sahibul Fadhilah Dr. Kamilin Jamilin @ Ahmad Kamil Jamilin 9. Sahibul Fadhilah Dr Ahmad Sufian Bin Che Abdullah 10. Sahibul Fadhilah Prof Madya Dr Ahmad Wifaq Bin Mokhtar 11. Sahibul Fadhilah Ustaz Syed Abu Bakar Bin Syed Kamal Bharin 12. Ustaz Muhammad Khidhir Bin Abdul Ghani - Setiausaha   Diperakukan dalam Mesyuarat Majlis Agama Islam dan Adat Istiadat Melayu Perlis Bil 4/2021 pada 14 September 2021
Editor Unit Fatwa      22 September 2021      Jumlah paparan: 1185                                Fatwa Berkaitan Gurauan                            Editor Unit Fatwa      22 September 2021      Jumlah paparan: 1185        Editor Unit Fatwa      22 September 2021      Jumlah paparan: 1185        KEPUTUSAN MESYUARAT JAWATANKUASA FATWA NEGERI PERLIS KALI KE - 53 / 2021 23 - 24 JUN 2021 / 12 - 13 ZULKAEDAH 1442 Bil. 3/53 TAHUN 2021                                  FATWA BERKAITAN GURAUAN 1. Hukum gurauan secara umum pada asalnya adalah dibenarkan. 2. Bentuk-bentuk gurauan pada masa kini ialah prank, karikatur, parodi, satira, komedi dan seumpamanya. Ia tertakluk kepada hukum asal iaitulah dibenarkan melainkan jika terdapat perkara yang mencanggahi syariat. 3. Jika ia bertujuan membawa kepada kebaikan dan dilakukan dengan cara yang baik seperti untuk menjalinkan hubungan yang lebih akrab, pendidikan yang berkesan atau segala maksud yang baik, maka ia boleh mendatangkan pahala. 4. Namun ia menjadi haram jika mengandungi unsur-unsur berikut: i. Mempermain-mainkan agama Islam sama ada dari sudut kepercayaan, syiar atau amalan. ii. Memperlekeh dan merendahkan orang lain dalam perkara dan bentuk yang tidak wajar. iii. Mereka-reka sesuatu yang tidak wujud yang membawa keburukan. iv. Mendatangkan mudarat kepada pihak lain sama ada dari segi fizikal, emosi, maruah, harta atau ketenteraman individu atau masyarakat. v. Perlakuan maksiat, dosa dan kemungkaran. vi. Bahasa dan perlakuan yang tidak wajar menurut uruf  Dinasihatkan juga kepada masyarakat untuk mementingkan sifat kesederhanaan, keseimbangan dan kesesuaian sebagaimana yang dianjurkan di dalam agama termasuk dalam permasalahan gurauan  -TAMAT- Persetujuan Ahli Jawatankuasa Fatwa Negeri Perlis :  1. YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis 2. Sahibul Fadhilah Dato’ Dr. Johari Bin Mat 3. Sahibul Fadhilah Profesor Dr. Basri bin Ibrahim 4. Sahibul Fadhilah Prof Madya Dr. Muhamad Rozaimi bin Ramle 5. Sahibul Fadhilah Dr. Hj Zaharuddin Bin Hj Abdul Rahman 6. Sahibul Fadhilah Prof. Madya Dr. Azman Bin Mohd Noor 7. Sahibul Fadhilah Prof Madya Dr. Mohd Akram Bin Dato’ Dahaman @ Dahlan 8. Sahibul Fadhilah Dr. Kamilin Jamilin @ Ahmad Kamil Jamilin 9. Sahibul Fadhilah Dr Ahmad Sufian Bin Che Abdullah 10. Sahibul Fadhilah Prof Madya Dr Ahmad Wifaq Bin Mokhtar 11. Sahibul Fadhilah Ustaz Syed Abu Bakar Bin Syed Kamal Bharin 12. Ustaz Muhammad Khidhir Bin Abdul Ghani - Setiausaha       Diperakukan dalam Mesyuarat Majlis Agama Islam dan Adat Istiadat Melayu Perlis Bil 4/2021 pada 14 September 2021.
Editor Unit ISNAD      30 Mac 2021      Jumlah paparan: 673                                Kadar Zakat Fitrah Negeri Perlis Tahun 1441H /2020M                            Editor Unit ISNAD      30 Mac 2021      Jumlah paparan: 673        Editor Unit ISNAD      30 Mac 2021      Jumlah paparan: 673   KEPUTUSAN MESYUARAT JAWATANKUASA FATWA NEGERI PERLIS KALI KE - 45 / 2020 25-26 Februari 2020 / 01-02 Rejab 1441 Hotel Seri Malaysia, Kangar                       Bil. 5 /45      TAHUN 2020   KADAR ZAKAT FITRAH NEGERI PERLIS TAHUN 1441H /2020M   Kadar Zakat Fitrah Negeri Perlis tahun 1441H /2020M adalah sebanyak RM 7.00 dan bagi Umat Islam yang menunaikan fitrah dengan beras, kadar pengeluaran adalah sebanyak satu gantang nabawi (2.6 kilogram) bagi tiap-tiap seorang.   -TAMAT-
Editor Maktabah      30 Mac 2021      Jumlah paparan: 688                                Peruntukan Wang Zakat Untuk Asnaf Amilin                            Editor Maktabah      30 Mac 2021      Jumlah paparan: 688        Editor Maktabah      30 Mac 2021      Jumlah paparan: 688   KEPUTUSAN MESYUARAT JAWATANKUASA FATWA NEGERI PERLIS KALI KE - 51 / 2021 22 Februari 2021 / 10 Rejab 1442                          Bil. 3/51     TAHUN 2021                                  PERUNTUKAN WANG ZAKAT UNTUK ASNAF AMILIN   Jawatankuasa Fatwa Negeri Perlis bersetuju agar pihak MAIPs mengambil satu perlapan (1/8) daripada wang zakat untuk diperuntukkan di bawah Asnaf Amilin dan hal-hal pentadbiran dapat diuruskan di bawah peruntukkan ini bagi perbelanjaan yang berkaitan untuk pelaksanaannya oleh MAIPs. -TAMAT-   Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani – Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      30 Mac 2021      Jumlah paparan: 1225                                Pertukaran Nama Dan Bin Bagi Muallaf                            Editor Maktabah      30 Mac 2021      Jumlah paparan: 1225        Editor Maktabah      30 Mac 2021      Jumlah paparan: 1225   KEPUTUSAN MESYUARAT JAWATANKUASA FATWA NEGERI PERLIS KALI KE - 52 / 2021 19 - 20 MAC 2021 / 6 - 7 SYA’BAN 1442                   Bil. 6/52      TAHUN 2021                                  PERTUKARAN NAMA DAN BIN BAGI MUALLAF    Islam tidak memerintahkan untuk seseorang yang memelukagama Islam menukar nama bapanya kepada Abdullah. Bahkan jika pertukaran itu boleh menafikan hak keadilan untuk seorang bapa dan menimbulkan kekeliruan pada nasab, maka ia adalah diharamkan. Ini seperti firman Allah SWT dalam surah al-Ahzab ayat 5 :  ٱدۡعُوهُمۡ لِأٓبَآئِهِمۡ هُوَ أَقۡسَطُ عِندَ ٱللَّهِۚ Maksudnya : Panggilah mereka (anak-anak angkat itu) dengan (memakai) nama bapak-bapak mereka; Itulah yang lebih adil pada sisi Allah,  Menukar nama sendiri kepada nama lain yang mengandungi makna yang baik (dalam apa-apa bahasa) setelah memeluk Islam adalah diharuskan. Bahkan digalakkan jika nama asal tidak sesuai dari sudut makna dan kesan kemasyarakatan.  Diwajibkan ke atas seorang muslim menukar nama, sekiranya nama asal mengandungi makna yang menyalahi syarak.    -TAMAT- Persetujuan Ahli Jawatankuasa Fatwa Negeri Perlis :     YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Prof Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      30 Mac 2021      Jumlah paparan: 2662                                Hukum Berurus Niaga Dengan Syarikat Yang Dimiliki Oleh Non Muslim                            Editor Maktabah      30 Mac 2021      Jumlah paparan: 2662        Editor Maktabah      30 Mac 2021      Jumlah paparan: 2662     KEPUTUSAN MESYUARAT JAWATANKUASA FATWA NEGERI PERLIS KALI KE - 52 / 2021 19 - 20 MAC 2021 / 6 - 7 SYA’BAN 1442                             Bil. 7/52   TAHUN 2021                                  HUKUM BERURUS NIAGA DENGAN SYARIKAT YANG DIMILIKI OLEH NON MUSLIM Hukum bermuamalah dengan non muslim termasuk menjual produk mereka adalah harus, tertakluk kepada beberapa garis panduan seperti berikut :  Barang, produk atau perkhidmatan adalah halal. Program perniagaan tidak mengandungi unsur gharar, penipuan, riba dan perkara-perkara yang menyalahi syarak. Perniagaan tersebut tidak menyumbang secara terang, nyata dan langsung kepada permusuhan terhadap umat Islam, pengukuhan kepercayaan selain dari akidah Islam dan penyebaran agama bukan Islam dalam kalangan umat Islam.  Perlu diketahui, sesuatu perniagaan yang sah dari segi akad boleh menjadi haram disebabkan perkara lain seperti jual-beli yang membantu kepada kemungkaran. Dari segi perniagaan adalah sah, namun dari segi kesan sampingan adalah haram.   Dalam masa yang sama, umat Islam digalakkan untuk memajukan diri mereka di dalam dunia perniagaan dengan menghasilkan produk dan perkhidmatan yang berkualiti dan tolong menolong antara satu dengan yang lain. -TAMAT- Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Prof Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      30 Mac 2021      Jumlah paparan: 1783                                Fatwa Tentang Mesin Permainan Anak Patung Kanak-Kanak                            Editor Maktabah      30 Mac 2021      Jumlah paparan: 1783        Editor Maktabah      30 Mac 2021      Jumlah paparan: 1783   KEPUTUSAN MESYUARAT JAWATANKUASA FATWA NEGERI PERLIS KALI KE - 51 / 2021 22 Februari 2021 / 10 Rejab 1442                            Bil. 2/51     TAHUN 2021                                 FATWA TENTANG MESIN PERMAINAN ANAK PATUNG KANAK-KANAK    Mesin Permainan Kanak-Kanak (K.B. FUN) atau seumpama dengannya adalah termasuk dalam perjudian (al-Maisir). Ini adalah kerana terdapat pertaruhan yang melibatkan wang yang mana jika berjaya akan memperolehi barang di dalam mesin tersebut dan jika gagal akan kerugian wang tersebut. Ini adalah satu bentuk pertaruhan yang dilarang oleh syara’ iaitu satu pihak akan mendapat keuntungan dan satu pihak akan kerugian. Ia juga dilihat mempunyai unsur penipuan dan memperdayakan kanak-kanak untuk tujuan keuntungan. Umat Islam di negeri Perlis hendaklah menjauhi daripada terlibat dengan permainan pertaruhan di mesin seumpama itu kerana ia termasuk di dalam dosa besar. Seorang muslim juga tidak boleh membantu menguruskan mesin perjudian seperti itu kerana ia termasuk memakan harta secara batil.  -TAMAT- Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      30 Mac 2021      Jumlah paparan: 1934                                Fatwa Vaksin COVID-19                            Editor Maktabah      30 Mac 2021      Jumlah paparan: 1934        Editor Maktabah      30 Mac 2021      Jumlah paparan: 1934     KEPUTUSAN MESYUARAT JAWATANKUASA FATWA NEGERI PERLIS KALI KE - 51 / 2021 22 Februari 2021 / 10 Rejab 1442                        Bil. 1/51    TAHUN 2021                                   FATWA VAKSIN COVID-19   “Hukum Penggunaan Vaksin COVID-19 adalah harus dan ianya wajib diambil oleh golongan yang ditetapkan oleh Kerajaan Malaysia”   -TAMAT- Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      30 Mac 2021      Jumlah paparan: 933                                Hukum Suntikan Vaksin Bagi Orang Berpuasa                            Editor Maktabah      30 Mac 2021      Jumlah paparan: 933        Editor Maktabah      30 Mac 2021      Jumlah paparan: 933   KEPUTUSAN MESYUARAT JAWATANKUASA FATWA NEGERI PERLIS KALI KE - 52 / 2021 19 - 20 MAC 2021 / 6 - 7 SYA’BAN 1442                      Bil. 5/52  TAHUN 2021                                  HUKUM SUNTIKAN VAKSIN BAGI ORANG BERPUASA Suntikan perubatan yang tidak melalui rongga terbuka dan bukan sebagai gantian kepada makan dan minum termasuk vaksin tidak membatalkan puasa. -TAMAT- Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Prof Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.